GiliGold/VAD_KnessetCorpus huggingface dataset:
<דודו דגן: אם אתה רוצה מרפאה שעובדת, שחייל בשיזפון, כשיכולים להיות שם 1,500 חיילים, כואבת לו השן בלילה ולהניח שאני אצליח להביא אזרח ממרכז הארץ כי בקטורה ובגרופית אין רופא שיניים.
אמנון כהן: עדיף שתיקח אותו לשם וזהו.
<דודו דגן: אגב, לשאלתך, בתחום אחר, פיזיותרפיה, יש פיזיותרפיסטית שגרה בחמדת שהוא יישוב בבקעה.
<דודו דגן: היא באמת עובדת בבא"ח 900, בחטיבת כפיר.
<דודו דגן: אנחנו מאתרים אותם, מפרסמים מודעות, הולכים לבתי-חולים, למחלקות, שואלים, אבל אוכלוסיית הרופאים, הפיזיותרפיסטים, רופאי השיניים, הקב"נים, גרים כפי שגרה אוכלוסיית מדינת ישראל.
<דודו דגן: הם לא חריגים בפריפריותם.
<יוסי ביינהורן: סגן קרפ"ר, אבל היושב-ראש שאל שאלה הפוכה.
<יוסי ביינהורן: האם אתם לוקחים, זה אפרופו התפוקה, רופאים שהם רופאים צבאיים ושולחים אותם לקופות החולים, משאילים אותם לקופות החולים לבריאות הציבורית האחרת?
<יוסי ביינהורן: אין תופעה כזאת.
<דודו דגן: לא.
<דודו דגן: ברפואת שיניים?
שמעון אוחיון: בקטע הזה אתם לא העברתם את הדוח, את השירות הזה שעשיתם דרך ייעוץ חיצוני לגבי אפשרות של ההפרטה?
שמעון אוחיון: של קניית שירות?
שמעון אוחיון: אתה טוען שקיבלתם ייעוץ מחברת מקנזי.
שמעון אוחיון: האם זה לא ידוע לכם?
שמעון אוחיון: כי זה לא בא לידי ביטוי.
שמעון אוחיון: אתם מדברים: בואו נשקול חלופות, אבל צה"ל בדק חלופה.
<יוסי ביינהורן: חברת מקנזי עבדה בשנתיים האחרונות.
שמעון אוחיון: אה, והדוח שלכם מתייחס ל-2010.
<שי גורן: אני רוצה להגיד עוד שתי מילים לעניין החלופות.
<שי גורן: אני סתם רוצה לספר שרפואת השיניים הצבאית היו, כל חייל לוחם שמגיע לבסיס טירונים, כל חייל לוחם, עובר בדיקה של מרפאת השיניים - מאה אחוז.
<שי גורן: רופא השיניים עובד עד שעות מאוד מאוחרות, רואה מאות אנשים ביום.
<שי גורן: אנחנו מסווגים את החיילים הלאה שעד עכשיו לא קיבלו טיפול שיניים, אני מזכיר לכם, סל פרטי, לרמות תחלואה מ-1 עד 4.
<שי גורן: מי שדורג אצלנו כמספר 4 - כלומר, מצבו קשה - אנחנו מזמנים אותו באופן יזום למרפאת השיניים.
<שי גורן: פונים למפקדים שלו ואומרים: אם האיש הזה לא יקבל עכשיו טיפול כשהוא נמצא בבסיס הטירונים, הוא כנראה לא יקבל טיפול במקום אחר כשהוא יהיה בקו או כשהוא יהיה בעזה, תביאו אותו עכשיו.
<שי גורן: הם מביאים אותו.
<שי גורן: המחשב מעדכן היום כל פעם מה מצבו.
אמנון כהן: על-פי בדיקה שאתם עושים טרם גיוסו.
אמנון כהן: לא טרם, ביום שהוא נקלט ביחידה.
אמנון כהן: רופא השיניים בודק מאות חיילים.
אמנון כהן: אני יודע להגיד לחייל שעובד אצלי בצבא: היום אין שעות עבודה.
אמנון כהן: היום אתה בודק את 150 החיילים שהגיעו, את כולם.
אמנון כהן: להביא מישהו שיעשה את זה באופן אזרחי זה מאוד קשה.
אמנון כהן: יש לנו היום רפואת שיניים ניידת.
אמנון כהן: יש לנו מרפאות שיניים על גלגלים שמגיעות למוצבים נידחים.
אמנון כהן: לרופא השיניים אין שם יחידת-אם בעצם, כל יום ישן במקום אחר.
אמנון כהן: אני לא מאמין שגוף אזרחי כזה או אחר יוכל למצוא משהו כזה.
שמעון אוחיון: יש לביטוח פרימיום שירות כזה מבחינה רפואית.
שמעון אוחיון: נתקלתי בזה, אנשים שעובדים שם וראיתי.
שמעון אוחיון: אני לא יודע, אם אתה אומר שלקחתם כבר שחברה שבדקה את הדברים הללו אני לא יודע מבחינת חישובי העליות.
שמעון אוחיון: אבל אני יודע שאם קונים שירותי ביטוח מחברת פרימיום שולחת רופאים בשעה עשר-אחד עשרה בלילה.
שמעון אוחיון: מישהי סיפרה לי שהגיעו עד לכפר של עיסוואי פריג' ונתנו שם למשפחה שלו טיפול כי הם מבוטחים שם.
שמעון אוחיון: מדובר בטיפול רפואי רגיל.
שמעון אוחיון: באים עם אמבולנס שלם.
שמעון אוחיון: טיפול שיניים זה בעיה כי יש לוגיסטיקה.
שמעון אוחיון: זה לא רופא מגיע, צריך כיסא.
שמעון אוחיון: אני חושב שעברתי על כל הסעיפים, אלא אם כן יש - - -
אמנון כהן: יותר מדי מהר עברת.
אמנון כהן: אני באמת חושב שאי-אפשר להפריט את השירות הזה.
אמנון כהן: יש חוסר כלל במטפלים במדינת ישראל: אחיות, רופאי שיניים, רופאים.
אמנון כהן: התחרות היא עצומה.
אמנון כהן: גם ברפואה כללית אני מתמודד מול סורוקה שחסרים לו רופאים ולכן אני קונה שעות מאורתופד באיכילוב ומטיס אותו לעובדה ועושה את זה לפי המימון.
אמנון כהן: אני בודק כמה הפניות יש בחודש באותו מקום, כמה שעות הוא צריך.
אמנון כהן: אנחנו מערכת מאוד מנוטרת, בודקים אותנו - אגף הטכנולוגיה והלוגיסטיקה - על התקציב וכך צריך להיות.
אמנון כהן: על השקל אני צריך להסביר למה הוצאתי ולמה יש הפניות למיון.
אמנון כהן: אנחנו מאוד מאוד מדידים.
אמנון כהן: אוי ואבוי אם לא יהיה כך.
אמנון כהן: גם ברפואת שיניים יש את התפוקות של רופאי השיניים.
אמנון כהן: צה"ל נמצא בדרום, אולי לא כל כך מכירים את זה.
אמנון כהן: כל בסיסי ההכשרה של התותחנים והשריון והחי"ר או שזה בבקעה או שזה בנגב העמוק.
אמנון כהן: הם נמצאים שם כבר.
אמנון כהן: אני חייב רק להגיד לכם, ולא דיברנו על זה, אנחנו נותנים עדיפות ברורה ללוחמים, לאלה שהאם באמת בפריפריה, ולא לחיילי הקריה כי לפעמים בציבור חושבים.
אמנון כהן: לכן, אנחנו מתעקשים כשיש קיצוצים בצבא שיהיו שני רופאים בבסיס האימונים של הצנחנים וגולני וחטיבת כפיר, ואף אחד לא מופלה לרעה.
אמנון כהן: בית-ספר לנ"מ זה נשמע חיל-אוויר, אבל זה יושב ליד ניצנה.
אמנון כהן: אני משתף אתכם.
אמנון כהן: צה"ל עובר דרומה.
אמנון כהן: לוקחים, למשל, את בסיס הטירונות שנקרא פעם מחנה 90, בט"ר דותן.
אמנון כהן: מחברים לו את בית-הספר לפיקודים ואת מחנה ניצנים שהוא ליד אשקלון.
אמנון כהן: את כל הדבר הזה, ובצדק, הולכים להכניס למתקן שנקרא סהרונים שהוא בקציעות שיושב 70 ק"מ מסורוקה.
שמעון אוחיון: בסהרונים?
שמעון אוחיון: בסהרונים, במתקן שבו הכניסו את האריתראים.
שמעון אוחיון: המסתננים נמצאים שם.
אמנון כהן: שכחת את בג"צ?
שמעון אוחיון: הוא לא שיחרר את כולם.
שמעון אוחיון: המתקן הזה כרגע ריק.
שמעון אוחיון: יש שם מתקן.
שמעון אוחיון: כמות החיילים שתהיה שם היא כמעט 4,000 חיילים, וחיילים שכולנו ראינו אותם מסתובבים בטרמפיאדה ליד אשקלון, ליד חדרה וכו'.
שמעון אוחיון: זה יהיה בקציעות, 70 ק"מ מבאר-שבע.
שמעון אוחיון: עכשיו אני רגוע.
שמעון אוחיון: אם החיילים שלנו ישבו במתקן סהרונים אז זה יהיה מצוין כי אני ראיתי מה מדינת ישראל נותנת למסתננים, איזה תנאי בית-הבראה.
שמעון אוחיון: הלוא מי שנמצאים באמת במתקן כליאה זה תושבי דרום תל-אביב והמסת
שמעון אוחיון: לבטים היו בסהרונים.
שמעון אוחיון: אני שמח שצה"ל עכשיו לקח את המקום היפה הזה ושם הוא עושה.
שמעון אוחיון: זה החל מדצמבר 14'.
שמעון אוחיון: זה קורה כבר.
שמעון אוחיון: כלומר, אנחנו עמוק בתוך הדבר הזה.
שמעון אוחיון: דבר אחרון, אנחנו כל הזמן בודקים האם יש איפשהו איזה שפיל מיותר של שעת רופא, או רופא שיניים, או פיזיותרפיסט, או כל דבר כי זה מאוד מאוד חשוב לנו.
שמעון אוחיון: היתרון הגדול שאנשים לובשים מדים - אני משתדל שהם ילמדו באוניברסיטה ויבואו כחיילים, כקצינים בחובה - שאני יכול לתת להם פקודות.
שמעון אוחיון: אני יכול להגיד לרופא שלא מרוצה: אני מצטער, בריאותם של חיילי צה"ל קודמת.
שמעון אוחיון: מאחר ועברתי את המסלול הזה בעצמי ושי בעצמו, לא כל אחד רוצה ללכת לשרת בדרום או בצפון.
אמנון כהן: זה צבא, אדוני.
אמנון כהן: יש מפקד, זה מה יש.
אמנון כהן: זה צבא.
אמנון כהן: אתה לא הלכת להיות לוחם, אבל אתה צריך לתרום ואתה תתרום.
שמעון אוחיון: אני רוצה להבין באמת בעניין הזה.
שמעון אוחיון: השיקול היחידי הוא שיקול כלכלי של עלות או - - -?
אמנון כהן: לא, הוא אמר שיש מחסור ברופאים.
שמעון אוחיון: יכול להיות שיבואו ויגידו לי: השיקול הכלכלי גובר בעניין מזון.
שמעון אוחיון: יבוא חיל-האוויר ויגיד: בשביל לשמור על רמת הלכידות של היחידה שלי ועל המיוחדות שבה, אני רוצה שגם רופא השיניים יהיה אחד המשרתים ולא מישהו בחוץ.
שמעון אוחיון: זה גם שיקול?
שמעון אוחיון: פעם בצה"ל הדברים הללו לקחו יותר מקום מאשר השיקול הכלכלי.
שמעון אוחיון: באים ואומרים: אנחנו בונים כאן יחידה שהיא משרתת את עצמה וכל מי ששותף הוא חלק מאותה מערכת פקודות, התנהלות וכו' וכו'.
שמעון אוחיון: הרופאים שאנחנו, למשל, שמים במרפאת צוקי עובדה הם משרתים את כל המרחב.
שמעון אוחיון: נכון שיש לכידות וחוסן של היחידה.
שמעון אוחיון: זה חייב לעמוד באיזושהי סבירות כלכלית, מישהו שיהיה מוכן להגיע לשם.
שמעון אוחיון: כלומר, אני לא יכול לחייב אזרחים, אני יכול לחייב רופא צבאי והוא צריך לשרת את כל המרחב.
שמעון אוחיון: כן, אני רק שאלתי האם בשיקול הדעת שלכם לגבי הכרעה אתם עושים אך ורק את השיקול הכלכלי או גם השיקול הערכי יותר?
שמעון אוחיון: השיקול הערכי יותר גם משפיע יותר במקרה של קצינים שהם רופאי שיניים לעומת טבחים.
שמעון אוחיון: יש גם שיקול ערכי.
שמעון אוחיון: אני מסתכל, קודם כל, מנקודת המבט של החייל.
שמעון אוחיון: זאת אומרת, אני רוצה שיגיע לשם מישהו עם מוטיבציה.
שמעון אוחיון: זה חייב להיות סביר כלכלית.
שמעון אוחיון: לא יכול להיות שאני אשלח רופא שיניים בשם החוסן היחידתי והוא ישב רגל על רגל.
שמעון אוחיון: אין כאלו דברים.
שמעון אוחיון: אני רוצה שהוא יהיה חלק מהיחידה, שיהיה מחובר, שיאהב את החיילים, שיטפל בהם, שיבין למה הוא נמצא שם כי זה באמת באמת חשוב לנו.
אמנון כהן: אני העברתי לכבודו פנייה של אחד הדוקטורים שעובד אצלכם.
אמנון כהן: זה לא לדיון פה, תעבור על זה ותראה במה אפשר לסייע.
אמנון כהן: הוא העלה כמה סוגיות.
אמנון כהן: לטובת המערכת אסור שיהיו לנו אנשים שלא מרוצים במערכת, אנחנו רוצים שכולם יחייכו ושהם לא ירגישו שהם מקופחים.
אמנון כהן: אם יש במה לעזור אז אנחנו כמובן נשמח.
אמנון כהן: אנחנו נגיד להם שהעברנו את זה לטיפולכם כך שגם הוא יקבל את ההתייחסות.
אמנון כהן: אני רוצה להודות למשרד מבקר המדינה.
אמנון כהן: הדוח הוא באמת חשוב, הוא ערכי וציבורי ממדרגה ראשונה.
אמנון כהן: ראינו גם את האנשים שבאו כאורחים כאן
אמנון כהן: שמאוד היה חשוב להם.
שמעון אוחיון: הדוח הוא מפורט.
אמנון כהן: הוא מפורט, נגע בנקודות חשובות מבחינה מקצועית.
אמנון כהן: אני גם מודה למשרד הביטחון ולצה"ל, לקרפ"ר שנכנס לתפקידו החדש, בעזרת השם.
אמנון כהן: אנחנו רוצים לאחל לך הצלחה בתפקידך הרם.
אמנון כהן: אני מודה לך על שהקדשת מזמנך ובאת לכאן לדיון בוועדה לביקורת המדינה.
אמנון כהן: יש לנו דוח עב כרס בתחומים רבים ומגוונים.
אמנון כהן: הייתי מאוד ומבקש שבמידה והוא ייגע בתחומים שאתה אמון עליהם שאתה תבוא ותהיה מעורב בתיקון הליקויים, זה דבר שהוא חשוב לנו.
אמנון כהן: אנחנו תמיד מקבלים דרג קצת יותר נמוך, אבל חשוב שאתה תבוא.
אמנון כהן: שוב, אתה רואה שאנחנו מסתכלים בראייה מערכתית, ציבורית ובראייה של מה אפשר לתקן.
אמנון כהן: אם היינו מגלים פה משהו כלכלי-כספי אז היינו צריכים לדבר עם שר הביטחון על מנת לעזור לכם.
אמנון כהן: אבל אני רואה שאתם יודעים להתייעל במערכת שלכם, יודעים לעשות את העבודה.
אמנון כהן: לא תמיד אני יוצא בתחושת סיפוק, אבל ברוך השם אני רואה שתיקון הליקויים רובו בוצע.
אמנון כהן: מה שעדיין צריך לתקן אתם תתקנו ותיידעו את משרד מבקר המדינה ודרככם אנחנו נקבל את הדיווח.
אמנון כהן: אם נראה צורך לקיים דיון נוסף על העדכון הנוסף נקיים.
אמנון כהן: אבל אם אנחנו רואים שדברים מתנהלים והכול מקבל את ביטויו והולכים לתקן, כולל שינניות, כולל דברים, תקבלו החלטה.
אמנון כהן: אני בטוח שאתם כמערכת יודעים להתייעל תוך כדי הליכה, תוך כדי עבודה.
אמנון כהן: אבל בגלל שיש לכם הרבה עבודה אז זה לפעמים נופל בין הכיסאות.
אמנון כהן: לכן, צריך לשים עדיפות כי מבקר המדינה הצביע על זה.
אמנון כהן: אני לא רופא, אבל אני מבין שאם אדם סובל מכאבי שיניים אז זה משליך גם על דברים אחרים בתוך הגוף.
אמנון כהן: לפעמים במוצב הוא צריך לשמור בשעה שכואב לו וזה מציק לו והוא לא מרוכז.
אמנון כהן: הוא לא מפוקס כשהוא צריך להסתכל במשקפת או לעשות איזושהי עבודה במחשב.
אמנון כהן: זה משליך על העבודה היום-יומית.
אמנון כהן: אנחנו דיברנו גם על השכבות החלשות שנותנות את השירות שלהן לצבא ולא תמיד להורים שלהם יש את הכסף לעזור להן.
אמנון כהן: נגעתם בזה ואני שמח שאתם ערים לכך.
אמנון כהן: אם לא ניתן לאותו חייל את טיפול השיניים בתקופה מסוימת אז הוא ילך ליחידה אחרת ששם באמת אולי לא יהיה.
אמנון כהן: אני מאוד מודה לכם שאתם לוקחים את זה בחשבון ודואגים לזה שהוא אכן יקבל את הטיפול במקום שהטיפול ישנו.
אמנון כהן: צריך לפקח שזה אכן יהיה כי בסך הכול אנחנו רוצים שלחיילים תהיה מוטיבציה ושהם יהיו ממוקדי מטרה לטובת הנושאים שאליהם הם נשלחו על-ידכם.
אמנון כהן: ראיתי את זה גם כאן ואני מודה לכם על כך.
אמנון כהן: הדברים האלה חשובים מאוד כי בסופו של תהליך אם נכשיר אותם להיות רופאים ושינניות הם ייתנו גם את זה לאזרחות.
אמנון כהן: כצבא נתת להם עוד מקצוע ואתה מרגיש בזה כיף בזה שהכשרת את אותם בוגרות ובוגרים שלא היו יכולים ללמוד את המקצוע הזה על חשבונם.
אמנון כהן: לכן אמרתי, אתה תוכל להכשיר אותם אצלך ולזה לתת את הכסף.
אמנון כהן: לא לתת את השנה שכר אחר כך כקבע, לתקן, אלא ההיפך.
אמנון כהן: את הסכום הזה להשקיע באותו בוגר או בוגרת לפני כן בהכשרה כך שכבר בגיל 18 וחצי אתה מקבל, וזאת בלי קבע ובלי כלום, אלא אם כן אתה מחליט שאתה צריך אחר כך שהם יחתמו קבע.
אמנון כהן: אבל זה כבר עניין שלכם, זה משהו אחר.
אמנון כהן: אני מודה לכם שוב על העבודה.
אמנון כהן: לא תמיד אני יוצא בתחושה טובה מהוועדה לביקורת כי אני תמיד שומע: זה לא עשה, לפעמים בין משרדי ממשלה יש בעיות, אחד זורק על השני.
אמנון כהן: אבל התחושה שלי פה היא טובה, היא בריאה.
אמנון כהן: תוציאו הודעה ראויה לעיתונות, כן?
אמנון כהן: תן כבוד לצה"ל.
אמנון כהן: בוקר טוב ושבוע טוב, אני פותח את ישיבת הוועדה לענייני ביקורת המדינה בנושא:
אמנון כהן: ניהול אבטחת מידע ושרידות תשתיות אינטרנט ומחשוב עבור משרדי הממשלה - דוח המבקר 63ב', עמוד 277.
אמנון כהן: אנחנו נשמע את עיקרי ממצאי הדוח.
אמנון כהן: נמצאים פה אריה סיקסק-דוויק, מנהל תחום אבטחת מידע ממוחשב, ומנהל ממשל זמין אופיר בן אבי, אני מקווה שתיקנתם כי הדוח כל כך חמור, כשאני קורא את הדוח אני לא מאמין שזה קורה לנו במדינה, מקבלים החלטות ממשלה, הכוונות רצויות וטובות לציבור וגם לטובת הממשלה, להיות בקשר, ממשל זמין, נקווה שיש לכם בשורות.
אמנון כהן: נאפשר לנציג משרד מבקר המדינה, יובל חיו, מנהל חטיבה, לעדכן אותנו.
<יובל חיו: אני תיכף אבקש מישראל אקשטיין, מנהל האגף, לגעת בממצאים העיקריים בקצרה.
<יובל חיו: אני רק אומר בתחילת הדברים, שהתפיסה שלנו בעניין הזה, שניהול אבטחת מידע זה עניין קבוע, שיטתי ורציף.
<יובל חיו: כלומר, זה לא פעולות שצריכות להיות על איזשהו גרף של עודף פעילות וחוסר פעילות אלא זה חייב להיות באופן קבוע.
<יובל חיו: אנחנו גם אומרים, הנושא של הנהלים פה, הפרוטוקולים של העבודה הם קריטיים במטריה הזאת.
<יובל חיו: זו היתה הגישה שלנו.
<יובל חיו: אנחנו התייחסנו לכל נוהל, לכל מדיניות שקבעו הדרגים המקצועיים שנים קודם לכן בצורה רצינית לחלוטין ובעניין הזה אנחנו לא עושים מול הנורמות האלה פשרות ובטח לא במטריה הזאת.
<יובל חיו: במהלך הדוח מצאנו יותר מדי פערים בין התקנים, בין הנהלים, בין המדיניות שהוגדרה לבין המצב בפועל.
<יובל חיו: אני אומר, שאנחנו מתרשמים ולמדים גם מדיווחים, שנעשתה פעולה די משמעותית במהלך השנה-שנה וחצי האחרונות לתיקון הדברים – אני מניח שהיושב ראש ירצה לשמוע את הדברים היום.
<יובל חיו: הערה אחרונה לפני שאני מסיים, המבחן שלנו גם בביקורת אף פעם לא היה מבחן שעד היום אנחנו עומדים על הרגליים והעסק עובד.
<יובל חיו: זה לא הנחה אותנו בבחינת הדברים ואם אני יכול להציע, אסור שזה גם ינחה אותנו בעתיד.
<יובל חיו: כלומר, זה שעד היום הצליחו לעמוד בצורה כזאת או אחרת מול התקפה כזאת או אחרת, אסור שהדבר הזה יטה מהכיוון הטוטאלי של קיום הנהלים והתקנים בתחום של אבטחת מידע.
<ישראל אקשטיין: עיקרי הממצאים:
<ישראל אקשטיין: הנהלת ממשל זמין לא הגדירה את הסיכונים ואת רמתם לגבי חלק מהפרויקטים ואת תתי הפרויקטים.
<ישראל אקשטיין: רק בדצמבר 2010, כחמש שנים לאחר פרסום נוהל מדיניות אבטחת מידע של ממשל זמין מונתה ועדת היגוי לאבטחת מידע והרכבה לא תאם את ההרכב שנקבע בנוהל.
<ישראל אקשטיין: נמצא כי ועדת ההיגוי לא התכנסה מאז מינויה בשנת 2010.
<ישראל אקשטיין: כמו כן התחלפו חלק מהחברים ולא מונו תחתיהם חברי ועדה אחרים.
<ישראל אקשטיין: מאחר שהוועדה לא התכנסה כלל, היא לא מילאה את תפקידה כנדרש בנוהל, לרבות גיבוש ועדכון המדיניות בתחום אבטחת מידע, התווית אסטרטגיות, פעילות ופיקוח על תכניות עבודה שנתיות, הערכת נזקים שנגרמו מתקלות וגיבוש המלצות לטיפול בהן.
<ישראל אקשטיין: מנהל אבטחת מידע וממשל זמין לא מילא חלק מהתפקידים שהוגדרו לו בנוהל מדיניות אבטחת מידע.
<ישראל אקשטיין: מדובר בין היתר בקביעת רמת האבטחה הנדרשת לכל סיווג, הגדרת אמצעי ותהליכי טיפול ואבטחת רשומות והתוויית רמת אבטחה לוגית המחייבת לגבי רכיביהן השונים של מערכות המחשוב והתקשורת בהגדרה ובהענקה של הכשרות גישה למשתמשים על פי נוהל המדיניות ובקיום ביקורות על הפעילויות הנערכות במידע.
<ישראל אקשטיין: מנהל אבטחת מידע וממשל זמין כפוף, מהבחינה המקצועית ומהבחינה המנהלית, ישירות למנהל ממשל זמין.
<ישראל אקשטיין: כפיפות זו עלולה להביא לידי פגיעה באי תלותו מפני שמתוקף תפקידו הוא נדרש לבקר חלק מהפעילויות של מערכות המידע בארגון המצויות בסמכותו ובניהולו של מנהל ממשל זמין.
<ישראל אקשטיין: לא הוכנה תכנית המשכית עסקית בממשל זמין.
<ישראל אקשטיין: רק בנובמבר 2012 מינתה הנהלת ממשל זמין בעל תפקיד אחראי להיערכות להמשכיות עסקית.
<ישראל אקשטיין: למרות ההוראות המחייבות שנקבעו בנושא תכנית שיקום האסון ואף שכבר משנת 2008 קיימים באתר חלופי תכנית מפורטת להפעלת מערך שיקום האסון ונקבעה תדירות התרגול הנדרשת, לא נערכו תרגילים כנדרש.
<ישראל אקשטיין: רק במועד סיום הביקורת פורסם ללקוחות ממשל זמין מסמך אמנת שירות הכולל מענה לתקלות, מענה לפניות שוטפות והתחייבות על רמת זמינות, כפי שדרשה ועדת ההיגוי של ממשל זמין.
<ישראל אקשטיין: לממשל זמין אין הסכם עם אף לא אחד מלקחותיו המגדיר מיהם מורשי הגישה למאגרי המידע של הלקוח הנדרש בחוק הגנת הפרטיות.
<ישראל אקשטיין: ממשל זמין גם לא מסר דיווח שנתי לרשות למשפט וטכנולוגיה ומידע במשרד המשפטים, כנדרש בחוק הגנת הפרטיות ותוקף היותו מחזיק מאגרים של בעלים שונים.
<ישראל אקשטיין: חוץ מסיכום ישיבה אחת בנושא סקר הנהלה שהתקיימה בנובמבר 2010, לא נמצאו מסמכים המעידים על כך שנעשו סקרי הנהלה בשנים 2009-2012.
<ישראל אקשטיין: כמו כן, לא נמצאו מסמכים המעידים על יישום ההחלטות שהתקבלו בסקר ההנהלה בנובמבר 2010 ושהיו אמורות להתבצע עד סוף שנת 2011.
<ישראל אקשטיין: מערכת ניהול ותיעוד הרכש הממשלתי הופעלה במרץ 2010 למרות הימצאותן של בעיות במערכת בתחום אבטחת המידע.
<ישראל אקשטיין: אישור זמני להפעלת המערכת שנתן מנהל אבטחת מידע, כשנה וחצי לאחר שהמערכת הופעלה ולאחר שנוהלו בה תשעה מכרזים, ניתן אף על פי שלא כל הבעיות במערכת טופלו, כפי שעלה בדוח שעשה צוות בדיקה של ממשל זמין.
<ישראל אקשטיין: מנהל אבטחת מידע בממשל זמין לא גיבש תכנית הדרכה כוללת להגברת מודעות העובדים איך כל ההיבטים הנוגעים לאבטחת מידע אינו מעודכן בנוגע לעובדים חדשים בממשל זמין וממילא אין הם מקבלים את ההדרכה הנדרשת לפני קבלת הרשאת הגישה.
<ישראל אקשטיין: לסיכום, אבטחת מידע היא אבן יסוד בפעילותו של ממשל זמין ומשום כך עליו להעלות את הנושא לראש סדר עדיפויותיו.
<ישראל אקשטיין: ממצאיו של דוח זה מלמדים על כך שממשל זמין לא יישם בהיבטים שונים הוראות ונהלים בתחום אבטחת המידע ובכך גדלה רמת הסיכון לפגיעה בתשתיות המחשוב ובשירותי המחשוב במשרדים הממשלה ובגופים ציבוריים.
אמנון כהן: יושבת כאן הממונה על התקשוב הממשלתי, כרמלה אבנר, את בודקת שהם עובדים, שהכול מתנהל והכול בסדר?
אמנון כהן: אני מבין שלא נעשו תהליכים בכלל.
<כרמלה אבנר: אני לא חושבת שהדברים - - -
אמנון כהן: אולי זה נעשה אחרי שהדוח הצביע.
<כרמלה אבנר: נעשו תהליכים גדולים, התהליכים נעשו והתחילו להתבצע קודם לכן.
<כרמלה אבנר: זה תהליכים מתמשכים.
אמנון כהן: כי החלטה של חשכ"לית ב-1997, נושא של ממשל זמין נכנס ב-1999, רק ב-2010 התחיל לזוז משהו, במשך עשור.
אמנון כהן: אומנם בפועל לא קרה כלום אבל אנחנו לא סומכים על נס.
<כרמלה אבנר: אני אפתח ואומר, קודם כל אני מודה על ההזדמנות לבוא ולהצטרף.
<כרמלה אבנר: אני חושבת שאבטחת מידע זה אחד מאבני היסוד של ממשל זמין.
<כרמלה אבנר: דוח הביקורת שנעשה כאן היה באמת דוח שהאיר את הנקודות השונות ואני מאוד מתחברת למה שיובל אמר כאן.
<כרמלה אבנר: זה שאף פעם לא קרה כלום זה לא אומר שאנחנו צריכים לנוח על זרי דפנה.
<כרמלה אבנר: יחד עם זאת אתם תשמעו את כל הפעילויות שנעשו, גם התחילו קודם לכן לפני הביקורת והגיעו בעצם לפרקן עם הביקורת.
<כרמלה אבנר: אתם גם שמתם כאן דגשים על נהלים שהקפדנו לשים ולשים אותם טוב יותר.
<כרמלה אבנר: יחד עם זאת אני רוצה לומר, זה שבעצם לא קרו דברים עד היום זה לא נס, נעשתה כאן עבודה מאוד מאומצת.
<כרמלה אבנר: אנחנו צריכים לזכור שכל התחום של הסייבר והתחום של אבטחת המידע הוא תחום מאוד דינמי ולצערנו לאחרונה אנחנו מגלים שתחום הסייבר הפך להיות ממש חזית נוספת בחזית שפועלת נגדנו במלחמה.
<כרמלה אבנר: אנחנו ראינו ב"עמוד ענן" התאמה, קורלציה, בין ההתקפות הפיזיות להתקפות הקיברנטיות שהיו.
<כרמלה אבנר: אנחנו רואים גם על פני ציר הזמן, שהדחיפות בין האירועים השונים היא דחיפות הולכת וגוברת.
<כרמלה אבנר: כלומר, זה שאנחנו מתאימים ובונים איזה שהם נהלים, הקצב שלנו היום הוא גם הקצב שאנחנו צריכים להתאים את עצמנו גם טכנולוגית, גם מבחינת הרכש, גם מבחינת הנהלים וגם מבחינת צורת העבודה שלנו.
<כרמלה אבנר: פרקי הזמן שקורים בין לבין התקפות כאלה שמחייבים אותנו שינויים בכלל של ארכיטקטורה ושינויי תפיסה, הם הרבה יותר מהירים ולכן זה לא שנעשית כאן עבודה במקרה, אלא בפירוש נעשית כאן הרבה מאוד עבודה.
<כרמלה אבנר: אפילו דברים שלא מגיעים לעיתונות, אנחנו מרגישים אותם בהתמודדות היום יומית שהם קיימים.
<כרמלה אבנר: אני אתן דוגמה של שינוי קונספט שהיה.
<כרמלה אבנר: הקונספטים שהיו שנים אחורנית - והם עדיין קיימים, זה לא שאנחנו לא צריכים להתייחס אליהם אבל הם משנים היום את תפיסת העולם - זה כל הנושא של המשכיות בשעת חירום.
<כרמלה אבנר: שעות החירום מול תרחישי הייחוס שאליהם היינו מתייחסים היו אירועים כמו רעידת אדמה, טילים, הצפות, אירועים פיזיים והפתרונות הטובים ביותר לאירועים פיזיים היו מתקנים מקבילים בנפרד, מיקומים גיאוגרפיים שונים וגיבויים שונים.
<כרמלה אבנר: בעולם החדש שבו אנחנו יותר ויותר חשופים להתקפות קיברנטיות והתקפות זדוניות קיברנטיות, במידה והיינו מתייחסים לעולם שבו אנחנו עושים תהליכים של כפילויות פיזיקליות, זה לא היה עוזר, נהפוך הוא, היינו בעצם משכפלים את ההתקפה לעוד אתר.
<כרמלה אבנר: זה היה אומר, שמראש היינו צריכים להתחיל לשנות את כל קונספט ההגנה שלנו.
<כרמלה אבנר: כלומר, זה לא לבוא ולעשות את כל מה שהוא סינכרוני, שהוא בא ועושה את הגיבוי לעשות אותו אחרת.
<כרמלה אבנר: אנחנו מאוד מתחברים, זה אחד הדברים שמדירים שינה מעינינו, גם בגלל ההיערכות קדימה, גם בגלל ההיערכות השוטפת.
<כרמלה אבנר: אני אגיד עוד משפט, תיארת את הקשיים מהרגע שהממשלה מקבלת החלטה עד הרגע שהיא מבצעת אותה, פרקי הזמן האלה מאוד מקשים עלינו בעבודה אופרטיבית כיוון שכאן יש ממש אחריות יום יום לבצע את הדברים, כלומר, שאנחנו גם מתמודדים עם היכולת שלנו גם להשיג את התקציבים, גם לממש את התקציבים וגם לעשות את הדברים שהם נדרשים כדי שנוכל לתקן אותם.
אמנון כהן: מי אלה הנהלת ממשל זמין, מי ההנהלה הזאת?
<כרמלה אבנר: אני מציעה שאופיר יציג, אופיר הוא מנהל ממשל זמין, אני מציעה שהוא יציג.
<כרמלה אבנר: אני גם רוצה להציג, שמשנת 2010 היו הרבה מאוד שינויים גם בהנהלה, גם בהתייחסות - - -
אמנון כהן: כתוב פה: הנהלת ממשל זמין לא הגדירה - - -
<כרמלה אבנר: היו מספר הנהלות.
אמנון כהן: בתקופת הביקורת, הנהלת ממשל זמין לא הגדירה אפילו את הסיכונים.
אמנון כהן: זאת אומרת, לא יודעים ממה להיזהר, מה לא לעשות.
אמנון כהן: אני מתייחס לדוח, אני מבקש לקבל תשובות לדוח.
אמנון כהן: את יכולה להגיד דברים יפים, אבל אני רוצה לקבל תשובות.
אמנון כהן: אני אומר, הנהלת ממשל זמין לא הגדירה – יש היום הגדרות?
<אופיר בן אבי: יש.
אמנון כהן: איפה, איפה זה כתוב?
<אופיר בן אבי: בתשובה שהעברנו, התחלנו לבצע סקר סיכונים מלא בכלל התקשוב ובפרט בממשל זמין.
<אופיר בן אבי: כל הסיכונים מופו והוגדרו תהליכי עבודה לטיפול בהם.
אמנון כהן: כתוב: בדצמבר 2010, כחמש שנים לאחר פרסום נוהל מדיניות אבטחת מידע ב-2005.
אמנון כהן: ב-2010, אחרי חמש שנים של ממשל זמין מונתה ועדת היגוי לאבטחת מידע בממשל זמין והרכבה לא תאם את ההרכב שנקבע בנוהל.
אמנון כהן: נמצא כי ועדת ההיגוי לא התכנסה מאז מינוייה ב-2010.
אמנון כהן: זאת אומרת, ב-2005 היו נהלים, ב-2010 מונתה ועדת היגוי שלא תאמה אבל גם לא התכנסה אף פעם ואז גם התחלפו חברים, היא עוד לא התכנסה אבל חברים כבר התחלפו באמצע ותחתם לא מונו אחרים.
אמנון כהן: היום יש ועדת היגוי כזאת?
<אופיר בן אבי: יש ועדת היגוי כזאת עם כתבי מינוי מסודרים, לוועדה נקבעו מפגשים סדורים.
אמנון כהן: כמה פעמים התכנסה הוועדה מאז הדוח שעליו הצביע המבקר?
אמנון כהן: כמה פעמים צריך להתכנס, פעם בשנה, פעם בחודשיים, פעם בחודש?
אמנון כהן: מה קבעתם?
<אופיר בן אבי: אני אומר, על פי הנהלים הוועדה הזאת מתכנסת אחת לשנה, היא התכנסה בפברואר.
<אופיר בן אבי: אנחנו הגדרנו שתי ועדות, אנחנו גוף מונחה שירות הביטחון, גוף מונחה רא"ם – הרשות הממלכתית לאבטחת מידע, ויש בעצם שני פורומים, שתי ועדות שמתכנסות, האחת, ועדת אבטחת המידע של ממשל זמין שמתכנסת אחת לשנה, וועדה שמתכנסת יחד עם הגורמים - - -
אמנון כהן: הרכבה משקף את העבודה היום?
<אופיר בן אבי: בהחלט.
<אופיר בן אבי: אני רוצה ברשותך - - -
אמנון כהן: שנייה, אני ממוקד מטרה, אני רוצה לדעת שהסעיפים בדוח טופלו או איפה אנחנו עומדים.
אמנון כהן: אחד, אתה אומר, יש הגדרות ברורות.
אמנון כהן: בשני אתה אומר, יש כבר את הנושא של ועדת היגוי, אבטחת מידע, החברים נבחרו ונבחנו והכול בסדר והיא כונסה כבר פעם אחת בפברואר.
אמנון כהן: מי קבע שזה רק פעם בשנה?
אמנון כהן: לא לפי מצב, לפי תרחיש כזה או אחר?
אמנון כהן: למה קבעת פעם בשנה?
אמנון כהן: אנחנו מדינה דינמית, כל יום יש חדשות.
<אופיר בן אבי: הטיפול בנושא של אבטחת מידע הוא בהחלט דינמי, זאת אומרת, כשיש אירוע אז מתכנסים ומטפלים באותו אירוע, עד אז, זו ועדה שמתכנסת אחת לשנה והיא מטפלת בנושאים מערכתיים.
<אברהם זרוק: חשוב לציין, שהשנה הזאת, בגלל שלקחנו את הדוח ברצינות, ביקשנו לעשות עוד ועדת ביקורת שתתכנס בעוד כחודש, ב-18 לנובמבר, שבה אנחנו נציג את כל מה שעשינו ואת כל מה שעוד נדרש להשלים.
<אברהם זרוק: אז השנה הזאת כן יתכנסו שתי ועדות, בעזרת השם.
אמנון כהן: היתה בעיה של כפיפות, של ממשל זמין לאבטחת מידע, אנחנו לא רוצים שיהיה ניגוד.
אמנון כהן: אנחנו רוצים שכל אחד יעשה את מלאכתו נאמנה, לפעמים יש ניגודי עניינים.
אמנון כהן: גם בממשלה כאשר יש ניגודי אינטרסים, הם מעבירים משר לשר כדי שיהיה שיקול דעת נקי.
אמנון כהן: גם פה צריך למצוא נוסחה, שבנושא מסוים יהיה אולי מישהו אחר.
<כרמלה אבנר: אני אשמח להתייחס לנקודה הזאת כי בדיוק עכשיו יצאנו מפגישה.
<כרמלה אבנר: אל"ף, התקשוב הממשלתי זה גוף שהוקם בשנה וחצי האחרונות ולכן אנחנו גם היום מסדירים את כל ממשקי העבודה וגם את כל תפיסות העבודה בהיבטים האלה.
<כרמלה אבנר: ממשל זמין ובכלל גם גופי מערכות המידע בכלל משרדי הממשלה יש להם CISO – chief information security officer, זה מי שאחראי על מערכות האבטחה והוא צריך להיות חלק מתוך המערך שמבצע את התהליכים עצמם בתוך המשרד, זה הגוף המבצע.
<כרמלה אבנר: יחד עם זאת, אנחנו מקימים היום שתי פונקציות של הנחיה ובקרה, האחת, גוף רגולטיבי שנמצא בתקשוב הממשלתי שמסתכל ויתכלל את כל הרגולציות הרוחביות במשרדי הממשלה.
<כרמלה אבנר: וספציפית באוצר כדי למנוע עוד איזשהו נושא של ניגוד עניינים תחת היחידה של הקב"ט יוני מור.
<כרמלה אבנר: אריה יושב כאן לצדי, גם סיכמנו שנעביר להם עוד תקציב כדי שיתבצע עוד תהליך של בקרה שהוא בעצם לא בקרה, לא מתוך ממשל זמין, לא מתוך התקשוב הממשלתי אלא מגוף שהוא גוף חיצוני, כדי שיעשה בקרה ספציפית על הגופים התפעוליים המונחים, שזה מרכב"ה וממשל זמין.
אמנון כהן: פתרו את הבעיה?
<יובל חיו: על פניו אני מקווה שההסדר הזה יוצר איזה שהיא הפרדה.